《奉和太子纳妃太平公主出降》
唐代·元万顷

象辂初乘雁，璇宫早结褵。离元应春夕，帝子降秋期。

鸣瑜合清响，冠玉丽秾姿。和声跻凤掖，交影步鸾墀。

作者简介：[唐]（公元？年至约六八九年）字不详，洛阳人。生年不详，约卒于唐武后永昌元年。[1] 。乾封中，（公元六六七年）从李积征高丽，为辽东总管记室。尝奉令作文檄高丽，有讥高丽不知守鸭绿之险语。高丽遂移兵固守鸭绿，官军不得入，万顷坐是流于岭外。遇赦还，拜著作郎时武后讽高宗召诸文士论撰禁中，万顷与选。朝廷疑议表疏，皆密使参处，以分宰相权。时号“北门学士”。武后临朝，迁凤阁舍人，寻擢凤阁侍郎。万顷素与徐敬业兄弟友善，因为酷吏所陷，配流岭南而死。